U igraonici, koja se odlikuje svojim registarskim brojem, nazivom, adresom, vlasnikom i telefonom, radi jedan ili više radnika, sa sljedećim osobinama: JMBG, ime, prezime, datum zaposlenja i plata. Radnik može raditi samo u jednoj igraonici. Igraonica se nalazi u određenom mjestu (obelježja: ptt i naziv), s tim da se mora nalaziti negdje, ali može imati i ispostave u više mesta. Radnik živi u nekom mjestu, jednom i jedinom, a u mjestu ne mora živjeti niti jedan radnik (niti se nalaziti nijedna igraonica), ali ih može biti više (i radnika i igraonica).

Igraonica sadrži najmanje jedan računar (obično više), dok taj računar pripada samo jednoj igraonici. Računar se odlikuje svojim brojem i mrežnim imenom. On se sastoji iz više komponenti, od kojih svaka ima svoj ID i ime proizvođača. Obrnuto, svaka komponenta je ugrađena u tačno jedan računar. Navedene osobine komponenti su zajedničke, dok su specifične osobine pojedinih komponenti date na sljedeći način: grafička kartica ima svoje ime i količinu memorije, monitor ima dimenziju, RAM memorija ima tip i kapacitet, hard disk ima brzinu obrtaja i kapacitet, CD-ROM samo brzinu, matična ploča čipset, dok procesor osim imena ima i frekvenciju rada. Postoje komponente koje nisu ništa od nabrojanih, ali ne postoje kombinovane komponente (nešto ne može biti, na primjer, u isto vrijeme i monitor i CD-ROM).

Računari na sebi imaju instaliranu jednu ili više igrica, dok su te igrice instalirane najmanje na jednom, ali obično na više računara. Igrica ima sopstveni ID, naziv, vrstu i igrivost. Igrice igra igrač(osobine: ID, ime i prezime, redovnost). Igricu ne mora da je iko igrao do sada, ali je može igrati više igrača; obrnuto –igrač je do sada igrao najmanje jednu, ali obično više igrica.

Neophodno je osmisliti i poveznik omogućava, koji će nam dati informaciju koji igrač je na kojem računaru mogao da igra koju igricu. Da bi pojava ovog tipa poveznika imala svoje torke, neophodno je da imamo zapisane odgovarajuće torke u poveznicima ima i igra Kardinalitet poveznika omogućava određuje se na osnovu sledećeg iskaza: igrač je mogao da igra igricu na najmanje jednom ili više računara koji omogućavaju da se takva igrica igra; sa druge strane –na računaru je konkretnu igricu mogao da igra samo jedan, ali i više igrača.

Konačno, igraču igraonici plaća uslugu, koja ima osobine: ID i vrsta, dok će cena usluge varirati (ova osobina se pridružuje povezniku plaća). Usluge se plaćaju pojedinačno, dok je istu uslugu mogao da koristi jedan te isti igračjednom ili više puta .Tu uslugu je naplatio radnik igraonice. Radnik može naplatiti jednu ili više usluga, dok je usluga naplaćena od strane jednog (i jedinog) radnika.